Kære RTK'er

I henhold til § 6 i klubbens love indkaldes herved til

**ORDINÆR GENERALFORSAMLING**

**TIRSDAG, DEN 27. FEBRUAR 2024 KL. 18.30**

**i Bellevuehallernes Selskabslokale, Risskov**

Dagsorden ifølge "Love for Risskov Tennis Klub":

1. Valg af dirigent
2. Formandens beretning
3. Fremlæggelse af regnskab
4. Fremlæggelse af budget herunder fastlæggelse af kontingent
5. Behandling af indkomne forslag
6. Valg af formand
7. Valg af bestyrelsesmedlemmer. På valg er Liz Abildgaard, Sarah Toftborg Trier og Peter Sørensen. Svend Hvidberg ønsker at udtræde af bestyrelsen af private årsager.
8. Valg af bestyrelsessuppleanter
9. Valg af revisorer
10. Eventuelt

Forslag, der ønskes behandlet på generalforsamlingen, skal skriftligt være formanden Mogens Yde Knudsen, Mågevej 12, 8240 Risskov, i hænde senest 4 dage før generalforsamlingen. Alternativt kan forslag sendes pr. e-mail til rtk@risskovtennisklub.dk med samme frist.

Regnskab og budget vil ikke blive udleveret skriftligt på generalforsamlingen, men vises på projektor. Regnskab og budgetforslag kan læses/hentes på RTK's hjemmeside senest 8 dage før generalforsamlingen.

**Vin og anretning**
Også i år afrunder vi generalforsamlingen på en festlig note. Efter den formelle del indbyder vi til vin og en let anretning – læs: man skal ikke møde op med en gnavende gammelsult. Der vil være vin ad libitum, så længe lager haves.

Tilmelding til vin + let anretning sker via Mobilepay-betaling på 100 kroner per person på nummer 38177. Skriv navn(e) og medlemsnummer/-numre i beskedfeltet. Det vil være os en glæde, hvis både du og din ægtefælle/partner deltager.

.

På bestyrelsens vegne

**Mogens Yde Knudsen**

Formand